14-05-2024

Sags nr.: 2024 - 11786

Akt nr.: 24108045

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

**Fiskeribeskrivelse: Rammer og betingelser for forsøgsfiskeriet efter torsk havgående i det nordlige Vestgrønland 2024**

Naalakkersuisoq for Fiskeri og Fangst har besluttet at oprette et tilsvarende havgående forsøgsfiskeri efter torsk i 2024 i det nordlige Vestgrønland. Rammerne og betingelserne for dette forsøgsfiskeri er tilsvarende det eksisterende forsøgsfiskeri i de sydlige NAFO (1D, 1E og 1F) områder i Vestgrønland.

**Rammerne og betingelserne for forsøgsfiskeriet:**

**Område:**

Området for forsøgsfiskeriet i 2024 er NAFO 1A, 1B og 1C

**Kvote/TAC:**

Grundet bestandens tilstand, samt at det er et forsøgsfiskeri, bliver kvoten sat til 1500 tons i lighed med det sydlige forsøgsfiskeri. De 1500 tons bliver fordelt ligeligt over de tre NAFO-områder. Derfor er der en TAC på 500 tons i hvert af de tre NAFO-områder.

**Tidspunkt:**

Da den viden der kommer fra dette forsøgsfiskeri, skal supplere Grønlands Naturinstituts bestandsforskning og bidrage til deres bestandsvurdering, er det ikke hensigtsmæssigt at forsøgsfiskeriet ligger samtidig med Grønlands Naturinstituts egne togter. Derfor er dette forsøgsfiskeri i 2024 et efterårs fiskeri og som er gældende fra 1. august til 31. december.

**Redskaber:**

Redskaberne som er tilladt i dette forsøgsfiskeri, er det samme som i det sydlige forsøgsfiskeri. Det vil sige trawl og langline.

**Biologisk prøvetagningskrav:**

Den biologiske prøvetagning bliver specificeret i prøvetagningsbilaget som bliver udleveret sammen med licens, men det kommer blandt andet til at indbefatte Måleprøver, øresten og hele fisk til genetisk prøvetagning. Det er yderst vigtigt at alle typer prøver bliver noteret korrekt som anvist i prøvetagningsbilaget. Fordi prøverne er ikke til meget nytte hvis de ikke har de korrekte informationer påskrevet. Overordnet set skal prøvetagningsinstrukserne blot følges grundigt og efterlevelse af de biologiske prøvetagningskrav er en licensbetingelse.

**Fordeling:**

Der kan kun søges om deltagelse i forsøgsfiskeriet i alle 3 områder og ikke til enkelte NAFO-områder. Kvotemængden bliver ligeligt fordelt mellem antal godkendte ansøgere. Dermed bliver alle godkendte ansøgere tildelt en lige fordelt kvotemængde af de 500 tons i alle 3 områder. Der maksimalt tildeles 250 tons til en ansøger i hvert NAFO-område.

**Indhandlingspligt:**

Forsøgsfiskeriet er med 100% produktionstilladelse ligesom i det sydlige forsøgsfiskeri.

**Lukkede områder for fiskeri:**

Tovqussaq Banke er lukket i hele forsøgsfiskeriet, og de nærmere afgrænsningskoordinatorer bliver defineret efterfølgende af Grønlands Naturinstitut.